C 255 A/4
ET
Euroopa Liidu Teataja
20.7.2023
Edukatel kandidaatidel tuleb pärast töölevõtmist näidata, et suudavad kasutada nii oma üldvõimeid ja -oskusi kui ka valdkonnapõhiseid oskusi ühes EUIPO keeles.
Seetõttu on vajalik, et valikumenetluse põhietapid korraldataks selles keeles.
Tehnilistel põhjustel ning kõigi testide ja katsete ühtsuse tagamiseks on nende ajal antavad juhised ja nende haldamiseks kasutatavad IT-liidesed inglise keeles ning ka järelevaatajatega suheldakse inglise keeles.
Kandidaatidele saadetavates kutsetes ja EUIPO veebisaidil on link, millele klõpsates leiab juhised ja IT-liideste asjakohased kuvatõmmised, mis on tõlgitud viide EUIPO keelde. 4.3.
Konkursi etapid 4.3.1.
Kandideerimisavaldus Kandideerimisavalduse esitamiseks peab kandidaadil olema EPSO kasutajakonto.
Kui kandidaadil seda veel ei ole, peab ta kasutajakonto looma.
Kandidaat võib kõigi EPSO kandideerimisavalduste jaoks luua ainult ühe kasutajakonto.
Kandideerimisavaldus tuleb esitada elektrooniliselt EPSO veebisaidil (4) hiljemalt 29. augustiks 2023 kell 12.00 Kesk-Euroopa aja järgi.
Kandideerimisavaldust kinnitades kinnitab kandidaat ühtlasi ka seda, et täidab kõik punktis „Osalemistingimused“ nimetatud tingimused.
Kui avaldus on kinnitatud, ei saa seda enam muuta.
Kandidaat vastutab selle eest, et avaldus oleks tähtajaks täidetud ja kinnitatud.
Kandidaadid peavad oma EPSO kasutajakontole üles laadima kandideerimisavalduses esitatud teavet tõendavate dokumentide skannitud koopiad hiljemalt 2. oktoobriks 2023 kell 12.00 päeval Kesk-Euroopa aja järgi.
4.3.2.
Testid ja katsed Kõik kandidaadid, kes on oma kandideerimisavalduse käesolevas konkursiteates märgitud lõppkuupäevaks kinnitanud, kutsutakse testidele ja katsetele.
a) Mõtlemisoskuse testid Mõtlemisoskuse testid korraldatakse järgmiselt.
Keel
Küsimused
Kestus
Minimaalne nõutav punktisumma
Verbaalne mõtlemine
1. keel
20 küsimust
35 min
10/20
Matemaatiline mõtlemine
1. keel
10 küsimust
20 min
Abstraktne mõtlemine
1. keel
10 küsimust
10 min
Matemaatiline ja abstraktne mõtlemine kokku 10/20
Test
Mõtlemisoskuse testide edukaks läbimiseks peab kandidaat saama nii verbaalse mõtlemise testi eest vähemalt 10 punkti 20st kui ka matemaatilise ja abstraktse mõtlemise testi eest kokku vähemalt 10 punkti 20st.
Nende testide eesmärk on valida välja piisavalt hea mõtlemisoskusega kandidaadid.
Nende alusel arvatakse kandidaate konkursist välja: konkursil jätkamiseks peavad kandidaadid saama minimaalse nõutava punktisumma, kuid nendel testidel saadud punktid ei lähe arvesse lõpliku koondpunktisumma arvutamisel (vt punkt 4.3.3).
Kui kandidaat ei saa mõtlemisoskuse testide eest minimaalset nõutavat punktisummat, siis tema teisi teste ja katseid (valdkonnapõhine valikvastustega test ja juhtumianalüüs) ei hinnata ja nende tulemusi talle ei teatata.
(4)
https://epso.europa.eu/et/job-opportunities/open-for-application